Komission asetus (ETY) N:o 675/88, annettu 15 päivänä maaliskuuta 1988, tiettyjen riisilajikkeiden tuotantotuen soveltamista koskevista yksityiskohtaisista säännöistä



Virallinen lehti nro L 070 , 16/03/1988 s. 0012 - 0013

Suomenk. erityispainos Alue 3 Nide 26 s. 0107

Ruotsink. erityispainos Alue 3 Nide 26 s. 0107



KOMISSION ASETUS (ETY) N:o 675/88, annettu 15 päivänä maaliskuuta 1988, tiettyjen riisilajikkeiden tuotantotuen soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1), sellaisena kuin se on viimeksi muutettuna komission asetuksella (ETY) N:o 3990/87(2), ja erityisesti sen 8 a artiklan 5 kohdan, sekä katsoo, että tiettyjen riisilajikkeiden tuotantotuesta 18 päivänä joulukuuta 1987 annetussa neuvoston asetuksessa (ETY) N:o 3878/87(3) vahvistetaan yleiset säännöt tuen myöntämisestä; komissio antaa siihen liittyvät soveltamista koskevat yksityiskohtaiset säännöt, tuotantoalueet sekä lajikkeet, joille tuki voidaan myöntää, vahvistetaan asetuksella (ETY) N:o 3878/87, asetuksen (ETY) N:o 3878/87 3 artiklan nojalla jäsenvaltioiden on otettava käyttöön tarkastusjärjestelmä ja viljeltyjen alojen ja kylvettyjen lajikkeiden ilmoitusjärjestelmä sen takaamiseksi, että tuote, jolle haetaan tukea, täyttää sen myöntämiseen vaadittavat edellytykset; ilmoituksessa, joka vastaa tukihakemusta, on oltava jäsenvaltioiden suorittamaan tarkastukseen vähintään tarvittava määrä tietoja, on aiheellista tarkentaa paremmin asetuksen (ETY) N:o 3878/87 4 artiklassa säädettyjä tiettyjä tarkastusta koskevia yksityiskohtaisia sääntöjä määrittelemällä tiedot, jotka on vähintään tarkastettava, sekä hallinnollisten kustannusten ja vaikeuksien takia yksinkertaistettu järjestelmä, jota sovelletaan pieniä aloja koskeviin ilmoituksiin, on aiheellista säätää toisaalta toimenpiteistä sellaisten ilmoitusten estämiseksi, jotka eivät ole todenmukaisia, ja toisaalta tukioikeuden säilymisestä ylivoimaisen esteen sekä luonnontuhon sattuessa, jotta maanviljelijät voisivat saada tuesta kaiken hyödyn, olisi tarkennettava ajanjakso, jonka aikana tuki on maksettava, sekä muuntokurssi, jota käytetään muuntamisessa kansalliseksi valuutaksi, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 1418/76 8 a artiklassa tarkoitettu tuki myönnetään asetuksen (ETY) N:o 3878/87 liitteessä B olevien ja saman asetuksen liitteessä A tarkoitetuilla alueilla viljeltyjen riisilajikkeiden tuotantoon. 2 artikla Tuki myönnetään aloille: a) jotka on todellisuudessa kylvetty, joille on tehty kaikki tavanomaiset viljelytoimet ja joilla riisi on tuleentumisvaiheessa; b) joista on tehty asetuksen (ETY) N:o 3878/87 3 artiklan 2 kohdassa säädetyn järjestelmän mukainen ilmoitus. 3 artikla 1. Asetuksen (ETY) N:o 3878/87 3 artiklassa säädetyn järjestelmän mukaisesti: a) jokaisen riisintuottajan on jätettävä yksi ja ainoa ilmoitus kaikista aloista, joille tukea haetaan, sen jäsenvaltion toimivaltaiselle toimielimelle, jossa hänen tilansa sijaitsee; tämän edellytyksen täyttämättä jättäminen johtaa ilmoituksen hylkäämiseen. Ilmoitus on jätettävä ennen jäsenvaltioiden vahvistamaa päivämäärää, kuitenkin viimeistään kunkin vuoden 15 päivänä heinäkuuta seuraavan markkinointivuoden osalta; b) ilmoituksessa on oltava vähintään seuraavat tiedot: - hakijan sukunimi, etunimi ja osoite, - viljellyt alat hehtaareissa ja aareissa sekä näiden alojen maakirjanumero tai sen puuttuessa alojen valvonnasta vastaavan toimielimen vastaavaksi vahvistama maininta sekä kyseisten alojen omistajien sukunimet, etunimet ja osoitteet, - kylvöpäivät sekä korjuun arvioitu kuukausi ja kymmenen päivän jakso, - kylvetty lajike. Siementen ostolasku sekä siementen varmentamista koskeva asiakirja on liitettävä ilmoitukseen. 2. Jäsenvaltioiden on toimitettava komissiolle: - viimeistään tuotantovuoden heinäkuun 30 päivänä tiedot niistä aloista ja lajikkeista, joista on tehty ilmoitus, - viimeistään tuotantovuoden marraskuun 30 päivänä alat ja lajikkeet, joille tuki myönnetään. 4 artikla 1. Asetuksen (ETY) N:o 3878/87 3 ja 4 artiklan mukaisesti tarkastuksilla on voitava taata, että tuote, jolle tukea haetaan, täyttää sen myöntämiseen vaadittavat edellytykset erityisesti ilmoituksen tekijän oikeuden tukeen, todellisuudessa viljellyn pinta-alan ja kylvetyn lajikkeen osalta. 2. Asetuksen (ETY) N:o 3878/87 4 artiklassa säädetty järjestelmällinen tarkastus paikan päällä koskee jokaista hehtaaria, josta on tehty ilmoitus. Niiden ilmoitusten osalta, jotka koskevat alle kahta hehtaaria, tarkastus voi kuitenkin rajoittua pelkkään hallinnolliseen tarkastukseen, jota täydennetään paikan päällä tehdyllä tarkastuksella, joka käsittää vähintään 30 prosenttia kyseisistä ilmoituksista. 5 artikla Jos 4 artiklassa säädettyjen tarkastusten jälkeen toimivaltainen toimielin toteaa, että ilmoituksen sisältö ei ole todenmukainen viljeltyjen alojen sekä kylvetyn lajikkeen osalta, ilmoituksen tekijä menettää oikeuden tukeen kaikkien alojen osalta, joista on tehty todellisuuden vastainen ilmoitus, sanotun kuitenkaan rajoittamatta kansallisella tasolla säädettyjen seuraamusten soveltamista. 6 artikla Jos viljelys ei ole saavuttanut tuotteen tuleentumisvaihetta, toimivaltaiset kansalliset viranomaiset voivat hyväksyä, että ylivoimaiset esteet sekä luonnontuhot, jotka vaikuttavat merkittävästi ilmoituksen tekijän viljelemään alaan, ovat perusteltuja syitä tukioikeuden säilymiseen. Edellä olevassa kohdassa tarkoitetut ylivoimaiset esteet tai luonnontuhot on annettava tiedoksi jäsenvaltion toimivaltaiselle viranomaiselle kolmen päivän kuluessa niiden tapahtumisesta. Niistä on esitettävä todiste kuukauden kuluessa kyseisestä tiedoksi antamisesta. Jäsenvaltioiden on annettava komissiolle tieto tapauksista, jotka ne hyväksyvät ylivoimaisiksi esteiksi tai luonnontuhoiksi. 7 artikla Jäsenvaltion on maksettava tuen määrä kansallisessa valuutassa aikaisintaan indica-riisin tuotantovuoden joulukuun 15 päivänä ja viimeistään seuraavan vuoden tammikuun 31 päivänä. Tuen määrä muunnetaan kansalliseksi valuutaksi käyttämällä maatalouden muuntokurssia tuotantovuoden syyskuun 1 päivänä. 8 artikla Jäsenvaltioiden on toimitettava komissiolle tiedoksi ennen 1 päivää toukokuuta 1988 tämän asetuksen soveltamiseksi toteutetut toimenpiteet. 9 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä maaliskuuta 1988. Komission puolesta Frans ANDRIESSEN Varapuheenjohtaja (1) EYVL N:o L 166, 25.6.1976, s. 1 (2) EYVL N:o L 377, 31.12.1987, s. 15 (3) EYVL N:o L 365, 24.12.1987, s. 3